3.  การประกอบธุรกิจของแต่ละสายการผลิต

  3.1 ลักษณะผลิตภัณฑ์แต่ละสายการผลิต

ก. โรงพยาบาลมหาชัย , โรงพยาบาลมหาชัย 2 , โรงพยาบาลแม่กลอง 2 และ

  โรงพยาบาลเพชรรัชต์

-   บริษัทและโรงพยาบาลในเครือเปิดให้บริการผู้ป่วยตลอด 24 ชั่วโมง ดังนี้.-

  1. ผู้ป่วยนอก (Out Patient Department)

  2. ผู้ป่วยใน (In Patient Department)

3.  ฝ่ายสนับสนุน ช่วยในการวินิจฉัยและรักษา เช่น ฝ่ายเภสัชกรรม, เอกซเรย์/แล็บ,

  ฝ่ายโภชนาการ ฯลฯ

+----------------------------+---------+---------+---------+---------+
| ความสามารถในการรักษาพยาบาล  | ร       | ร       | รพ      | รพ.     |
|                            | พ.มหาชัย | พ.มหาชัย | .แม่กลอง | เพชรรัชต์ |
|                            |         | 2       |         |         |
+----------------------------+---------+---------+---------+---------+
| -   คนไข้นอก                |         |         |         |         |
+----------------------------+---------+---------+---------+---------+
| จำนวนห้องตรวจ               | 26      | 26      | 6       | 16      |
+----------------------------+---------+---------+---------+---------+
| ความส                      | 379,500 | 379,500 | 87,600  | 233,600 |
| ามารถในการรักษาพยาบาล/ราย/ปี |         |         |         |         |
+----------------------------+---------+---------+---------+---------+
| จำนวนคนไข้ที่เข้ารับการรักษาจริง  | 300,089 | 332,146 | 56,329  | 126,386 |
+----------------------------+---------+---------+---------+---------+
| อัตราการใช้กำลังการผลิต (%)    | 79      | 88      | 64      | 55      |
+----------------------------+---------+---------+---------+---------+
| -   คนไข้ใน                 |         |         |         |         |
+----------------------------+---------+---------+---------+---------+
| จำนวนเตียงคนไข้ทั้งหมด         | 180     | 120     | 60      | 100     |
+----------------------------+---------+---------+---------+---------+
| จำนวนเตียงคนไข้ที่เปิดให้บริการ   | 180     | 120     | 45      | 100     |
+----------------------------+---------+---------+---------+---------+
| ค                          | 65,700  | 43,800  | 16,425  | 36,500  |
| วามสามารถในการรักษาพยาบาล/ปี |         |         |         |         |
+----------------------------+---------+---------+---------+---------+
| จำนวนวันที่เข้ารับการรักษาจริง    | 30,149  | 30,996  | 9,753   | 18,779  |
+----------------------------+---------+---------+---------+---------+
| อัตราการใช้กำลังการผลิต (%)    | 46      | 71      | 59      | 51      |
+----------------------------+---------+---------+---------+---------+

-   โรงพยาบาลให้บริการรักษาพยาบาลโดยคณะแพทย์ประจำและแพทย์ผู้เชี่ยวชาญเฉพาะโรคสาขาต่าง
    ๆ ดังนี้.-

  ---------------------- ----------------------- -------------------------
  1. อายุรกรรม            2. ศัลยกรรม              3. กุมารเวชกรรม

  4. สูตินารีเวช            5. ศัลยกรรมกระดูก-ข้อ      6. หูคอจมูก

  7. จักษุวิทยา             8. โรคหัวใจ              9. โรคไต

  10. ผิวหนัง              11. โลหิตวิทยา            12. ศัลยกรรมช่องอก/หัวใจ

  13. ศัลยกรรมตกแต่ง       14. ศัลยกรรมทางเดินปัสสาวะ 15. ศัลยกรรมประสาทและสมอง

  16. จิตเวช              17. วิสัญญี                18. ทันตกรรมทุกสาขา
  ---------------------- ----------------------- -------------------------

-   บริการรักษาพยาบาลพิเศษต่าง ๆ

1.  การผ่าตัดหัวใจ (Open Heart Surgery)

2.  การผ่าตัดด้วยกล้องวีดีทัศน์ (Laparoscopic Surgery)

3.  การสวนหัวใจและการทำบัลลูน (Cardiac Catheterization)

4.  Prostatic Laser Surgery

5.  Arthroscopic Surgery

6.  Neuro Angio Intervention

7.  Endoscopic Surgery

8.  ICU (Intensive Care Unit) , CCU (Cardiac Care Unit)

-   เครื่องมือและอุปกรณ์ทางการแพทย์

1.  เครื่องตรวจสมรรถภาพหัวใจ (Exercise Stress Test)

2.  เครื่องตรวจหลอดเลือดแบบสองระนาบ (Biplane Universal Angiography System)

3.  เครื่องตรวจหัวใจด้วยคลื่นเสียงความถี่สูง (Echocardiogram)

4.  เครื่องตรวจคลื่นไฟฟ้าหัวใจ (E.K.G.)

5.  เครื่องบันทึกคลื่นไฟฟ้าหัวใจติดตัว (Holter Monitoring)

6.  เครื่องเฝ้าติดตามการทำงานของหัวใจ (Intensive Cardiac Monitor)

7.  เครื่องอัลตร้าซาวด์ (Ultrasound)

8.  เครื่องเอกซเรย์คอมพิวเตอร์ (Multislice CT)

9.  เครื่องเอกซเรยซีอาร์ม (C – Arm Radiology)

10. กล้องจุลศัลยกรรม (Microsurgery)

11. เครื่องเลเซอร์ตา (Laser Therapy)

12. เครื่องคาร์บอนไดออกไซด์เลเซอร์ (CO₂ Laser)

13. เครื่องแลปพาโรสโคป (Laparoscope)

14. กล้องส่องระบบทางเดินอาหาร (Gastroscope/Colonoscope/ERCP)

15. กล้องส่องระบบลำไส้เล็ก (Duodenoscope)

16. กล้องส่องระบบลำไส้ใหญ่ (Colonoscope & Sigmoidscope)

17. กล้องส่องกระเพาะปัสสาวะและท่อทางเดินปัสสาวะ (Cystoscope)

18. กล้องส่องตรวจท่อไต (Ureteroscope/Uretero)

19. กล้องส่องตรวจช่องปาก ช่องคอ สายเสียง กล่องเสียง (Laryngoscope)

20. กล้องส่องตรวจโพรงจมูก กล่องเสียง และหลอดอาหารส่วนต้น ( Flexible Fiberophic
    Naso Pharyngoscope)

21. กล้องส่องหลอดลม (Broncoscope)

22. กล้องส่องข้อ (Arthoscope)

23. เครื่องไตเทียม (Hemodialysis)

24. เครื่องสลายนิ่วด้วยระบบช็อคเวฟ (ESWL)

25. เครื่องแมมโมแกรม (Mammogram)

26. เครื่องผ่าตัดตาต้อกระจกด้วยคลื่นเสียง (Phacoemulsification)

27. เครื่องเอกซ์เรย์จัดฟัน (Panorama)

28. รถ Mobile CCU

ข. บริษัท แพทย์ไทย 88 จำกัด

-   วัตถุประสงค์หลักของการจัดตั้งบริษัท เพื่อดำเนินจัดซื้อยาและเวชภัณฑ์ให้กับโรง

พยาบาลในเครือทุกแห่ง ,อีกส่วนหนึ่งเพื่อจำหน่ายให้กับคลินิก หรือ โรงพยาบาลนอกเครืออื่น ๆ
นอกจากนี้ก็มี

บริการรถเอกซเรย์/แล็บ เพื่อตรวจสุขภาพนอกสถานที่ ตามโรงงาน, โรงเรียน
และสถานพยาบาลต่าง ๆ และเป็นผู้

บริหารงานห้องประชุมและจัดเลี้ยงของ โรงพยาบาลมหาชัย

โครงสร้างรายได้ ยาและเวชภัณฑ์ แยกตามกลุ่มลูกค้า (หน่วย : ล้านบาท)

  ----------------- -------- -------- -------- -------- -------- --------
                    2550              2549              2548     

  รายการ            มูลค่า     %        มูลค่า     %        มูลค่า     %

  กลุ่มบริษัทในเครือ     151.98   98.53    156.26   98.45    131.83   98.76

  กลุ่มนอกเครือ        2.27     1.47     2.46     1.55     1.66     1.24

  รวม               154.25   100.00   158.72   100.00   133.49   100.00
  ----------------- -------- -------- -------- -------- -------- --------

  3.1.1 สิทธิในการประกอบธุรกิจ

  บัตรส่งเสริมการลงทุนจากคณะกรรมการส่งเสริมการลงทุน

  ----------------------- --------------- --------------------------------
  บริษัท/จำกัด               บัตรส่งเสริมเลขที่   สิทธิประโยชน์ที่เหลืออยู่

  โรงพยาบาลมหาชัย (มหาชน)  1038/2535       ---

  เพชรเกษมเวชกิจ           1059/2536       ---

  โรงพยาบาลแม่กลอง         1116/2535       ---

  เพชรบุรีเวชกิจ             1660/2537       ---
  ----------------------- --------------- --------------------------------

3.  การตลาดและภาวะ การแข่งขัน

3.2.1 กลยุทธทางการตลาด

1.  คุณภาพการให้บริการ บริษัทฯสร้างความมั่นใจแก่ผู้ใช้บริการที่เข้ามารับการรักษา

พยาบาล โดยเน้นภาพลักษณ์ด้านคุณภาพการรักษาพยาบาล
จากแพทย์เฉพาะทางที่มีความชำนาญซึ่งส่วนใหญ่จะเป็นแพทย์ที่มีชื่อเสียงของโรงพยาบาลภาครัฐขนาดใหญ่จากกรุงเทพฯ
รวมถึงเครื่องมือและอุปกรณ์ทางการแพทย์ที่มีการปรับเปลี่ยนให้ทันสมัยอยู่ตลอดเวลา
การติดตามหลังการขายก็เป็นส่วนหนึ่งของแผนการตลาด โดยพนักงานของฝ่ายเวชกรสัมพันธ์
จะดำเนินการตรวจเยี่ยม, ติดตามผล, รับฟังปัญหา ข้อเสนอแนะ และข้อร้องเรียน

2.  เครือข่ายการให้บริการ ปัจจุบันนอกจากโรงพยาบาลในเครือ 3 แห่งที่มีอยู่แล้ว ในปี 2550
    ที่ผ่านมาได้มีการขยายการลงทุนในโรงพยาบาลแห่งใหม่
    เป็นโรงพยาบาลที่ให้การรักษาพยาบาลเฉพาะผู้ป่วยประกันสังคม
    การมีเครือข่ายหลายแห่งจะช่วยให้บริษัทสามารถกระจายการให้บริการแก่ลูกค้ากลุ่มเป้าหมายได้หลากหลายตามประเภทและระดับรายได้ของลูกค้า

3.  การจัดกิจกรรมทางการตลาด โดยแยกตามประเภทของลูกค้า สำหรับลูกค้าทั่วไปหรือกลุ่มเอบี
    การจัด Event marketing ตามศูนย์การค้า, การจัด Road show
    เพื่อโฆษณาศูนย์เฉพาะทางตามเขตรอยต่อจังหวัดใกล้เคียง
    รวมถึงการจัดสัมนาคลินิกเฉพาะทางต่าง ๆ ประจำเดือน เช่น คลินิกเด็ก, คลิกโรคผู้สูงอายุ
    , โรคไต , โรคเบาหวาน เป็นต้น
    ในส่วนของลูกค้าประกันสังคมจะมีเจ้าหน้าที่ที่ดูแลสิทธิประโยชน์การรักษาพยาบาลเฉพาะของผู้ป่วยประกันสังคม

4.  งานบริการสังคม
    บริษัทตระหนักดีว่าธุรกิจของบริษัทก่อตั้งขึ้นและสามารถดำเนินการเติบโตมาได้จนถึงปัจจุบัน
    เนื่องจากโอกาสที่ได้รับจากคนในชุมชนหรือพื้นที่ ดังนั้น
    จึงถือเสมือนหนึ่งเป็นหน้าที่ที่จะต้องตอบแทนชุมชน ซึ่งบริษัทก็ได้กระทำอย่างสม่ำเสมอตลอดมา
    โดยได้กำหนดฝ่ายชุมชนสัมพันธ์ทำหน้าที่ดูแลงานด้านนี้
    กับในปีที่ผ่านมามีการร่วมกิจกรรมกับองค์กรทั้งของของภาครัฐและเอกชนหลายครั้ง เช่น

-   การร่วมออกหน่วยปฐมพยาบาลโครงการ 5 ธันวาเฉลิมพระเกียรติ

-   การร่วมกิจกรรมหยอดวัคซีนป้องกันโปลิโอ

-   การร่วมกิจกรรมวันเบาหวานโลก

-   การจัดกิจกรรมวันเด็ก

-   การจัดสภากาแฟ ให้ความรู้กับผู้นำ และประชาชนในชุมชน

-   การจัดโครงการรณรงค์สวมหมวกกันน๊อค

  3.2.2 สภาพการแข่งขัน

1.  โรงพยาบาลเอกชน ปัจจุบันภาวะการแข่งขันทวีความรุนแรงมากขึ้น โดยต่างมุ่งเน้นไป

ที่การบริการที่รวดเร็ว ภายใต้แพทย์ผู้ชำนาญ และเครื่องมือแพทย์ที่ทันสมัย
ผลที่ตามมาคือต้นทุนการดำเนินงานที่เพิ่มมากขึ้นอย่างต่อเนื่อง ดังนั้น
การบริหารต้นทุนจึงเป็นประเด็นการแข่งขันที่ต้องเกิดขึ้นใหม่
บริษัทใช้ประโยชน์จากการมีโรงพยาบาลเครือข่ายในการเพิ่มอำนาจการต่อรองในการจัดซื้อวัตถุดิบยา,เวชภัณฑ์
รวมไปถึงเครื่องมือแพทย์ เพื่อให้เกิดขนาดที่เพียงพอกับความคุ้มค่าทางเศรษฐกิจ (Economy of
scale) รวมไปถึงการสั่งซื้อเครื่องมือแพทย์ที่มีราคาสูง
และนำมาใช้ร่วมกันระหว่างเครือข่ายทั้งนี้เพื่อเป็นการลดต้นทุนในการดำเนินงาน
นอกจากนี้ยังมีการสร้างความสัมพันธ์กับโรงพยาบาลต่าง ๆ
ในบริเวณใกล้เคียงเพื่อสานต่อการเป็นพันธมิตรในธุรกิจ
ไม่ว่าจะเป็นการจัดประชุมวิชาการให้ความรู้แก่แพทย์ของโรงพยาบาลในเครือ,
โรงพยาบาลเอกชน, โรงพยาบาลรัฐบาล และคลินิกต่าง ๆ ในจังหวัดสมุทรสาคร สมุทรสงคราม
ราชบุรี เพชรบุรี และประจวบคีรีขันธ์ รวมถึงโครงการ “ศูนย์ Hotline มหาชัย”
ให้คำปรึกษาแก่แพทย์ หรือ คลินิก เป็นต้น

2. โรงพยาบาลภาครัฐ ภาพลักษณ์ของโรงพยาบาลภาครัฐในปัจจุบันเปลี่ยนแปลงไปจากเดิม
ประชาชนซึ่งมาใช้บริการได้รับการบริการที่สะดวกมากขึ้นไม่ว่าจากคลินิกนอกเวลาราชการ
หรือบางแห่งพัฒนาถึงขั้นเตรียมการเข้าสู่กระบวนการพัฒนาและรับรองคุณภาพโรงพยาบาล (HA)
แต่ขณะเดียวกันในแง่ผู้มาใช้บริการก็ต้องรับภาระจ่ายค่ารักษาพยาบาลแพงขึ้นจากเดิมด้วย

แต่อย่างไรก็ตามการให้บริการทั้งด้านความสะดวกและความรวดเร็วก็ยังไม่มีศักยภาพเทียบเท่าโรงพยาบาลเอกชน
นอกจากนี้ในปัจจุบันการลงทุนในเครื่องมือทางการแพทย์โรงพยาบาลเอกชนบางแห่งจะทันสมัยกว่าโรงพยาบาลภาครัฐ

3.  ข้อได้เปรียบและเสียเปรียบ

    -   ข้อได้เปรียบ

    -   ทำเลที่ตั้ง โรงพยาบาล และ โรงพยาบาลในเครือ ตั้งอยู่ในทำเลที่การคมนาคม

บนถนนสายหลัก คือ ถนนพระราม 2 และถนนเพชรเกษม ซึ่งเป็นแหล่งชุมชนที่กำลังเจริญ
เป็นจุดเชื่อมของจังหวัดสมุทรสาคร สมุทรสงคราม เพชรบุรี ราชบุรี นครปฐม และกรุงเทพฯ
นอกจากนี้ พื้นที่ดังกล่าวยังเป็นเขตอุตสาหกรรม
ซึ่งโรงพยาบาลสามารถให้บริการรักษาพยาบาลแก่กลุ่มพนักงานได้ด้วย

-   การรักษาพยาบาล มีความพร้อมทั้งด้านบุคลากรและเครื่องมือแพทย์ที่ค่อนข้าง

สมบูรณ์ เมื่อเทียบกับโรงพยาบาลคู่แข่งในบริเวณเดียวกัน

-   ภาพลักษณ์ ในสายตาของผู้ใช้บริการ บริษัทเป็นโรงพยาบาลเอกชนแห่งแรกของ

จังหวัด คุณภาพการรักษาพยาบาลได้มาตรฐาน ได้รับการยอมรับจากสังคมและชุมชน
ซึ่งเป็นข้อได้เปรียบคู่แข่งที่มีอยู่เดิมหรือที่เพิ่งเปิดให้บริการ

-   ข้อเสียเปรียบ

-   ระยะทาง เนื่องจากโรงพยาบาลตั้งอยู่ใกล้กรุงเทพฯ ส่งผลให้ลูกค้าส่วนหนึ่งยัง

เดินทางไปใช้บริการกับโรงพยาบาลในเขตกรุงเทพฯ

-   ข้อจำกัดทางกฎหมาย ทำให้การประชาสัมพันธ์ หรือการจัดกิจกรรมทางการตลาด

ทำได้ไม่ต่อเนื่องและครอบคลุมได้ทุกกลุ่มลูกค้าเป้าหมาย

-   คู่แข่ง

    คู่แข่งขันหลักของโรงพยาบาลมหาชัย จะเป็น 2 ส่วน กลุ่มบนสามารถเข้าออกกรุงเทพได้ง่าย

    เศรษฐกิจช่วงที่ผ่านมาช่วยให้กลุ่มนี้กลับมาใช้เพิ่มขึ้นบ้าง
    กลุ่มกลางถึงล่างจะเป็นโรงพยาบาลในท้องที่และของภาครัฐ ซึ่งมีทรัพยากร
    และงบประมาณที่มากกว่า
    รวมถึงสามารถนำทรัพยากรที่มีอยู่มาเป็นเครื่องมือในการการดำเนินการ
    ซึ่งโรงพยาบาลมหาชัยได้ยึดหลักในการดำเนินงานอย่างแน่วแน่ โดยได้ใช้กลยุทธการแข่งขัน
    ในเชิงคุณภาพการให้บริการ ที่สะดวก รวดเร็วกว่า
    รวมถึงเน้นการสร้างความแตกต่างในการรักษาที่ถูกต้องทางการแพทย์มีความพร้อมของแพทย์ผู้เชี่ยวชาญทุกสาขาตลอดทุกวัน
    และทีมแพทย์ที่สามารถรองรับผู้ป่วยฉุกเฉินตลอด 24 ชม.
    มีอุปกรณ์การแพทย์ที่ทันสมัยเหนือชั้นกว่าคู่แข่งขัน
    และการวางตำแหน่งของโรงพยาบาลว่าเป็นผู้นำการรักษาโรคเฉพาะด้านในเขต 7
    จากที่ผ่านมาส่งผลต่อการเพิ่มปริมาณยอดขาย

    สำหรับการแข่งขันของโรงพยาบาลในเครือ โรงพยาบาลมหาชัย 2
    ซึ่งได้เปรียบในเรื่องของทำเลที่ตั้ง ซึ่งตั้งอยู่ใจกลางเขตอุตสาหกรรม มีจำนวนโรงงาน
    และสถานประกอบการต่าง ๆ จำนวนมาก
    รวมถึงแหล่งชุมชนที่อยู่อาศัยของคนชั้นกลางจำนวนมากเช่นกัน แม้จะมีโรงพยาบาลเอกชนอื่น
    เป็นคู่แข่งขันอยู่ห่างจากกันไม่มาก แต่ในเชิงการแข่งขันแล้วโรงพยาบาลมหาชัย 2
    มีข้อได้เปรียบ โดยเฉพาะในด้านต้นทุนและมีเครือข่ายคอยให้ความช่วยเหลือ
    และความพร้อมที่มากกว่า ทั้งในด้านบุคลากรทางการแพทย์ แพทย์ผู้เชี่ยวชาญเฉพาะสาขา
    และอุปกรณ์การแพทย์ที่ครบ สมบูรณ์กว่า รวมถึงทางด้านการให้บริการการต้อนรับ
    และการเอาใจใส่ ทำให้ลูกค้ามีความเชื่อมั่น และมาใช้บริการเป็นจำนวนมาก

    โรงพยาบาลแม่กลอง 2 เป็นโรงพยาบาลเอกชน แห่งเดียวในจังหวัดสมุทรสงคราม
    ตลาดมีขนาดเล็กและค่อนข้างจำกัด มีการแข่งขันที่ไม่รุนแรง
    ประชาชนส่วนใหญ่ประกอบอาชีพทางด้านเกษตรกรรม การประมง
    ซึ่งมักจะใช้บริการของโรงพยาบาลของรัฐ และโรงพยาบาลแม่กลอง 2
    จะเป็นอีกทางเลือกหนึ่งของผู้มีฐานะทางการเงิน ที่ต้องการความสะดวกรวดเร็ว
    รวมถึงความเอาใจใส่ของแพทย์ กอปรกับมีโรงพยาบาลในเครือข่ายที่อยู่ใกล้เคียง
    สามารถดูแลและให้การรักษาอย่างต่อเนื่อง ได้อย่างทันท่วงที

    โรงพยาบาลเพชรรัชต์ เป็นโรงพยาบาลเอกชนที่มีภาพลักษณ์โดดเด่นกว่าโรงพยาบาลคู่แข่ง
    เนื่องจากมีการแก้ไขปัญหาทั้งด้านการเงินและระบบการบริหารจัดการภายในในระยะเวลาอันรวดเร็ว
    ด้วยความพร้อมทั้งด้านสถานที่, บุคลากร และเครื่องมือทางการแพทย์
    ส่งผลให้มีความน่าเชื่อถือแก่คนในพื้นที่ และผลประกอบการยอดขายเติบโตมาโดยตลอด

    -   กลุ่มลูกค้าเป้าหมาย สามารถจัดแบ่งได้ดังนี้

    -   โรงพยาบาลมหาชัย ได้แก่ นักธุรกิจ ชาวประมง
        กลุ่มโรงงานอุตสาหกรรมและประชาชนทั่วไปในเขตจังหวัดสมุทรสาคร, สมุทรสงคราม,
        เพชรบุรี, ราชบุรี และประจวบคีรีขันธ์

    -   โรงพยาบาลมหาชัย 2 ได้แก่
        กลุ่มโรงงานอุตสาหกรรมหมู่บ้านจัดสรรและประชาชนทั่วไปในเขตอ้อมน้อย,สามพราน
        และเขตอื่น ๆ ในจังหวัดนครปฐม รวมถึงอำเภอที่อยู่ ทางทิศใต้ของกรุงเทพฯ เช่น
        หนองแขม บางแค เป็นต้น

    -   โรงพยาบาลแม่กลอง 2 ได้แก่ ประชาชนทั่วไปในเขตจังหวัด

    -   โรงพยาบาลเพชรรัชต์ ได้แก่ ประชาชนทั่วไปในจังหวัด ครอบคลุมถึงอำเภอหัวหิน
        จังหวัดประจวบคีรีขันธ์ และนักท่องเที่ยวที่เดินทางไปและกลับจากจังหวัดทางภาคใต้

    -   บริษัทแพทย์ไทย 88 จำกัด ได้แก่ เน้นหลักที่กลุ่มบริษัทในเครือ
        โรงพยาบาลในเขตภูมิภาคใกล้เคียง คลินิกต่าง ๆ โรงงาน โรงเรียน และ
        บริษัทห้างร้านต่าง ๆ

-   นโยบายด้านราคา

-   ในส่วนของธุรกิจโรงพยาบาล เนื่องจากภาวะเศรษฐกิจที่ผ่านมา
    ส่งผลให้ประชาชนใช้จ่ายอย่างประหยัดและสมเหตุสมผลซึ่งมีผลต่อการดำเนินธุรกิจโรงพยาบาลเอกชน
    โรงพยาบาลจึงได้กำหนดราคาโดยเน้นความคุ้มค่าและสมเหตุสมผล
    กับโปร่งใสสามารถตรวจสอบได้
    และแม้ว่าต้นทุนการดำเนินการและต้นทุนยามีการเปลี่ยนแปลงเพิ่มขึ้น
    โรงพยาบาลมหาชัยและโรงพยาบาลในเครือก็ยังคงยึดหลักนโยบายกำหนดราคาที่ได้มาตรฐานเป็นธรรมและเหมาะสม

-   บริษัท แพทย์ไทย 88 จำกัด ได้จำหน่ายยาและเวชภัณฑ์ให้แก่โรงพยาบาลในเครือ

และนอกเครือ สำหรับบริษัทในเครือจะคิดค่าบริการในอัตราต่ำกว่า
และคิดค่าบริการเพิ่มเติมสำหรับโรงพยาบาลนอกเครือและคลินิกต่าง ๆ

-   ลักษณะของลูกค้า

    บริษัทให้บริการลูกค้ารายย่อยเป็นการทั่วไป
    ดังนั้นจึงไม่มีลูกค้ารายใหญ่ที่มีการให้บริการเกินกว่าร้อยละ 30 ของรายได้ค่าบริการรวม

    โรงพยาบาลมหาชัยและโรงพยาบาลในเครือเป็นโรงพยาบาลเอกชนที่ให้บริการแก่ผู้ป่วยตลอด
    24 ชั่วโมง โดยสามารถจัดแบ่งลูกค้าได้ตามลักษณะของผู้ป่วย ดังนี้

    1. ผู้ป่วยเดินทางมาเอง (walk-in)

    2. แพทย์แนะนำมา

    3. บริษัทของผู้ป่วยได้ทำสัญญาการรักษาพยาบาลไว้กับโรงพยาบาล

    4. ผู้ป่วยประกันสังคม

    5. การส่งต่อจากเครือข่าย

  6. รถพยาบาลเคลื่อนที่

ส่วนการจัดจำหน่ายของบริษัท แพทย์ไทย 88 จำกัด นั้น ดำเนินการโดยจัดตั้งสำนักงานขึ้น

ในกรุงเทพมหานคร ทำการจัดซื้อยาและเวชภัณฑ์ตามคำสั่งซื้อ
และจัดรถส่งยาและเวชภัณฑ์โดยตรงให้กับโรงพยาบาลในเครือ โรงพยาบาลและคลินิกอื่น ๆ

3.3 การจัดหาผลิตภัณฑ์หรือบริการ

 3.3.1 ข้อมูลเกี่ยวกับวัตถุดิบ

-   แหล่งที่มาของวัตถุดิบ

    บริษัทและโรงพยาบาลในเครือทั้งหมดได้สั่งซื้อยา เวชภัณฑ์และพัสดุต่าง ๆ จากบริษัท
    แพทย์ไทย 88 จำกัด ซึ่งเป็นบริษัทย่อยแห่งหนึ่งของบริษัท ในสัดส่วนเฉลี่ยร้อยละ 95
    ของมูลค่าการซื้อยาและเวชภัณฑ์ทั้งหมดของแต่ละโรงพยาบาล
    และเป็นการสั่งซื้อแบบรวมศูนย์และกระจายสินค้าไปอีกทอดหนึ่งเพื่อสร้างอำนาจในการต่อรอง
    จึงทำให้ได้ต้นทุนค่ายาและเวชภัณฑ์ในราคาที่ต่ำกว่าท้องตลาด เนื่องจากการใช้ประโยชน์ของ
    Bulk purchase

    บริษัท แพทย์ไทย 88 จำกัด เป็นผู้จัดจำหน่ายยาและเวชภัณฑ์ให้แก่โรงพยาบาลในเครือ

    โดยมีวิธีการจัดซื้อยา ดังนี้

1.  จัดซื้อโดยตรง ผ่านตัวแทนจำหน่าย หรือโรงงานผู้ผลิต

2.  จัดซื้อโดยการรวมกลุ่ม ร่วมกับพันธมิตรโรงพยาบาลอื่น เพื่อเพิ่มอำนาจการต่อรองราคา

    บริษัทสามารถจัดส่งยาและเวชภัณฑ์ให้กับโรงพยาบาลในเครือได้รวดเร็วตามต้องการ
    และยังได้ประโยชน์ในการคุมสต๊อกสินค้าคงคลังด้วย

    ประเภทยาที่สั่งซื้อแบ่งได้เป็น 2 ประเภท คือ ยาที่ผลิตจากโรงงานภายในประเทศ
    ซึ่งมีแนวโน้มราคาถูกลง
    เนื่องจากภาวะการแข่งขันสูงจากปริมาณความต้องการของโรงพยาบาลรัฐตามโครงการหลักประกันสุขภาพแห่งชาติ
    ภายใต้การใช้มาตรการปฏิรูประบบบริหารเวชภัณฑ์ตามแผนแม่บทการพัฒนาสุขภาพที่ดีด้วยต้นทุนต่ำ
    รวมถึงความพยายามในการเจาะตลาดคนไข้ของโรงพยาบาล
    โดยขายยาให้กับโรงพยาบาลในราคาถูก และคาดหวังว่าจะสร้างภาพลักษณ์ให้คนไข้รู้จัก
    และสามารถทำตลาดหรือขายให้กับร้านขายยา ยาอีกประเภทหนึ่งคือยานำเข้าจากต่างประเทศ
    เป็นยาต้นแบบซึ่งมีค่าใช้จ่ายในการวิจัยและคิดค้น
    และได้จดลิขสิทธิ์จึงได้รับความคุ้มครองตามกฎหมาย ไม่มีคู่แข่ง จึงเป็นยาที่ราคาขายสูง

    สัดส่วนการซื้อยาในประเทศและต่างประเทศ (%)

  ----------------------- --------------- --------------- ----------------
  รายการ                  2550            2549            2548

  ยาผลิตในประเทศ           45              45              43

  ยานำเข้าจากต่างประเทศ     55              55              57

  รวม                     100             100             100
  ----------------------- --------------- --------------- ----------------

-   การพึ่งพิงการซื้อวัตถุดิบจากบุคคลภายนอกเกินกว่าร้อยละ 30 ของมูลค่าการซื้อวัตถุ

ดิบทั้งหมดเป็นเวลา 3 ปี ติดต่อกัน หรือ ข้อผูกพันการซื้อวัตถุดิบดังกล่าวเกินร้อยละ 30
ของมูลค่าการซื้อวัตถุดิบในอนาคต

--- ไม่มี ---

3.3.2 ผลกระทบต่อสิ่งแวดล้อม

-   การบำบัดน้ำเสีย โรงพยาบาลมีการควบคุมการระบายน้ำทิ้งตามมาตรฐานของ พระ

ราชบัญญัติส่งเสริมการรักษาคุณภาพสิ่งแวดล้อมแห่งชาติ พ.ศ.2535
มีตารางการบำรุงรักษาภายในทุกเดือน
และตรวจสอบคุณภาพน้ำทิ้งที่ผ่านการบำบัดแล้วโดยผู้ชำนาญการภายนอกทุก 3 เดือนอย่างสม่ำเสมอ
และค่าที่ได้ก็อยู่ในมาตรฐานที่กำหนด

-   การกำจัดขยะ โรงพยาบาลได้มีการแยกประเภทขยะทั่วไปและขยะติดเชื้อ และตั้งแต่ปี

2544 เทศบาลเมืองฯเป็นผู้รับไปดำเนินการกำจัด
นอกจากนี้ยังจัดให้มีการอบรมเรื่องการทิ้งขยะให้ถูกวิธีแก่แม่บ้าน และ คนสวน โดยมีการทำ
Pre-test /Post test รวมถึงติดตามประเมินผลด้วย

-   มาตรฐานคุณภาพด้านการอนุรักษ์สิ่งแวดล้อมแก่ชุมชน ผ่านการตรวจสอบ ตามเงื่อนไข

ของสมาชิกสถานพยาบาลในสังกัดของสำนักงานประกันสังคม

-   เข้าร่วมโครงการอนุรักษ์พลังงานแบบมีส่วนร่วมกับคณะวิศวกรรมศาสตร์ มหาวิทยาลัยศิลปกร
    โดยได้ตั้งคณะกรรมการประหยัดพลังงานขึ้นเพื่อหามาตรการประหยัดพลังงานของแต่ละหน่วยงาน